مرۆڤایەتی

مرۆڤایەتی ئاکارێکە پەیوەستە بە ڕەوشتی خۆبەخشییەوە، کە لە بارودۆخی مرۆڤەکانەوە سەرچاوەی گرتووە. ئاماژەیە بە خۆشەویستی و بەزەیی مرۆڤ بەرامبەر بە یەکتر. مرۆڤایەتی جیاوازە لە دادپەروەری تەنھا لەبەر ئەوەی ئاستێکی خۆبەخشی ھەیە بەرامبەر بەو تاکانەی کە لە مرۆڤایەتیدا جێگیرکراون زیاتر لەوەی کە لە دادپەروەریدا دەبینرێت.

 خاڵەکانی مرۆڤایەتی 
 خۆشەویستی 
خۆشەویستی چەندین پێناسەی جیاوازی ھەیە لە کۆمەڵێک پرۆسەی پاکی زیندەیی و کیمیاییەوە تا چەمکێکی ئایینی. وەک ھێزی کارەکتەر، خۆشەویستی ھەستێکی ھاوبەشە لە نێوان دوو کەسدا کە بە وابەستەبوون و ئاسوودەیی و بە گشتی ھەستی ئەرێنی تایبەتمەندە. دەتوانرێت بۆ سێ بەش دابەش بکرێت: خۆشەویستی نێوان منداڵ و باوان، خۆشەویستی ھاوڕێیەتی، خۆشەویستی ڕۆمانسی.

 میھرەبانی 
ھێزی میھرەبانی یان بەزەیی، شتەگەلێکی وەکو خۆبەخشی، بەخشندەیی، یارمەتیدەربوون و خواستی گشتی بۆ یارمەتیدانی خەڵک لەخۆدەگرێت؛ ھەندێک کات پاڵنەر بۆ میھرەبانیبوون، لە دژبەری خۆپەرەستییەوە (Egoistic/ئیگۆیستی) سەرچاوە دەگرێت.

 زیرەکی کۆمەڵایەتی 
زیرەکی کۆمەڵایەتی لەم دواییانەدا لە سێ خاڵە بەھێزەکەی پەیوەست بە مرۆڤایەتییەوە دەستنیشان کراوە. ھەڵسەنگاندنی دەروون بەھێزی و تایبەتمەندیی کەسەکان، زیرەکی کۆمەڵایەتی بەم شێوەیە پێناسە دەکات، کە توانای تێگەیشتنە لە «پەیوەندییەکان لەگەڵ کەسانی دیکە، وە لەوانەش پەیوەندییە کۆمەڵایەتییەکانی پەیوەست بە ھۆگری، متمانە، ڕازیکردن، ئەندامییەتی گرووپ و دەسەڵاتی سیاسی».

 سەرچاوەکان 

پۆل:مرۆڤ
پۆل:مرۆڤناسی
پۆل:مرۆڤایەتی
پۆل:مرۆڤدۆستی